Без изненади на тенис турнира в Шанхай - Телевизия Европа
Без изненади на тенис турнира в Шанхай
Австралиецът Лейтън Хюит започна участието си на „Мастърс” турнира в Шанхай с убедителна победа срещу американеца Джон Айснер. Носителят на две титли от турнирите за „Големия шлем” победи съперника си в два сета с 6-2, 6-4 за 76 минути. Преди мача двамата не се бяха срещали в официален мач.
„Мастърс” шампиона от 2002 г. успя да създаде общо 10 възможности за пробив срещу Айснер и реализира две от тези възможности. Хюит, който претърпя тежка операция на тазобедрената кост миналата година си постави за цел да пробие пътя си обратно в Топ 20 на мъжкия тенис.
До този момент Хюит е записал 34 победи срещу 19 загуби в рамките на 2009 г. В друг мач от първия кръг в изцяло германски сблъсък Томи Хаас записа победа в два сета със 7-5, 6-4 над Бенямин Бекер.
Чехът Томас Бердих също се класира на втория кръг, след като победи финалиста от Откритото първенство на Китай Марин Чилич в 3 сета 7:6, 3:6, 6:4. Николай Давиденко също продължава в Шанхай. Поставеният под номер шест руснак успя да постигне убедителна победа над сънародникът си Игор Куницин за малко повече от един час с 6:4, 6:2.